# AMX-10RC

| AMX-10RC |
| --- |
|  |
| Бітва | * Вайна ў Заходняй Сахары
 |
| Краіна паходжання | * Францыя
 |
| Вытворца | KNDS France[d] |
| Усяго выраблена | 457 |
| Дата прыняцця ў эксплуатацыю | 1981 |
| Даўжыня | * 6 350 міліметр
 |
| Шырыня | 2 950 міліметр |
|  Медыяфайлы на Вікісховішчы |

**AMX-10RC** (*«RC»* значыць *«Roues-Canon»* або «колавая гармата») — браніраваная разведвальная машына.

Распрацавана ў 1970-х гадах для замены бронемашыны Panhard EBR. На ўзбраенне французскіх войск AMX-10RC быў прыняты ў 1977 годзе.

## Апісанне

### Корпус

Рысунак AMX-10RC
Машына мае лёгкае браніраванне. Корпус выкананы са зварной брані з алюмініевага сплаву. Браня забяспечвае абарону ад аскепкаў артылерыйскіх снарадаў і аўтаматычнай зброі сярэдняга калібру. Вежа ўстаноўлена па цэнтры корпуса. Прыводзіцца ў рух пры дапамозе гідраўлічнай помпы SAMM CH49 з прывадам ад электрарухавіка, які працуе ад генератара сілавога агрэгата. У задняй частцы вежы ўсталявана сістэма абароны ад зброі масавага паражэння, якая падтрымлівае падвышаны ціск у баявым аддзяленні.

Экіпаж складаецца з чатырох чалавек. Месцы камандзіра і наводчыка размяшчаюцца ў баявым аддзяленні справа, месца зараджаючага — злева. Кіроўца месціцца ў пярэдняй частцы корпуса з левага боку.

Рухавік усталяваны ў задняй частцы.

### Узбраенне і абсталяванне

Асноўнае ўзбраенне складаецца з 105-мм паўаўтаматычнай гарматы Model F2 або BK MECA калібру 105 мм. Ужыты паўаўтаматычны затвор з вертыкальным клінам, які дазваляе аўтаматычна выкідваць гільзу пасля стрэлу. Злева ад асноўнага ўзбраення спарана ўсталяваны 7,62-мм кулямёт, яшчэ адзін — на даху вежы. З двух вуглоў у тыльнай частцы вежы размешчаны па два 80-мм дымавыя гранатамёты.

* Кулямёт
* Дымавыя гранатамёты

Машына абсталявана сістэмай кіравання агнём Safran M401 COTAC (аўтаматычнае кіраванне агнём для танкаў) у спалучэнні з лазерным дальнамерам APX M550, распрацаваным CILAS.

### Сілавы агрэгат

На машыне ўсталяваны рухавік, каробка перадач і рулявы дыферэнцыял ад баявой машыны пяхоты AMX-10P. Рухавік — дызельны, *Baudouin GF-11SX*, магутнасцю 280 конскіх сіл.

### Хадавая частка

Шасі мае шэсць апорных каткоў. Падобна гусенічнай тэхніцы, AMX-10RC таксама можа разварочвацца на месцы на 360 градусаў. Гідрапнеўматычная падвеска дазваляе паднімаць або апускаць корпус машыны.

Максімальная хуткасць на дарогах — каля 85 км/г. Запас ходу складае каля 800 км. Двума вадамётамі забяспечваецца рух па вадзе, максімальная хуткасць — 7,2 км/г.

## Мадэрнізацыя

AMX-10RCR
У снежні 2000 года французская армія заключыла кантракт на абнаўленне 256 машын. Мадэрнізацыя, якая атрымала пазначэнне **AMX-10RCR**, уключае дадатковае браніраванне, аўтаматычную трансмісію, новую электрагідраўлічную сістэму кіравання падвескай, інфармацыйную сістэму кіравання полем бою, сістэму самаабароны Galix, сістэму папярэджання аб лазерным апраменьванні, сістэму радыёлакацыйнага апазнавання, прыбор начнога бачання і радыёстанцыю PR4G. Машыну абсталявалі новым сілавым агрэгатам, уключаючы больш магутны рухавік і новую трансмісію. Дзеля эканоміі вагі прабралі вадамётныя рухачы.

## На ўзбраенні

Краіны-аператары AMX-10RC
Дзяржавы, на ўзбраенні якіх знаходзіцца AMX-10RC (станам на 2024 год):

* Францыя: 210 адз.;
* Марока: 80 адз.;
* Украіна: 35 адз.;
* Катар: 12 адз.;
* Камерун: 6 адз.

## Баявое выкарыстанне

AMX-10RC выкарыстоўваўся французскай арміяй у Чадзе падчас аперацыі «Манта» ў 1983—1984 гадах, у Персідскім заліве падчас аперацыі «Бура ў пустыні» і ў Косаве. Першае прымяненне AMX-10RCR адбылося ў 2006 годзе ў Кот-д’Івуары ў складзе Французскага Замежнага легіёна. Таксама AMX-10RCR ужываўся ў Афганістане і Малі. У 2023 годзе партыя машын была перададзена Украіне.

## Ацэнка

Паводле задумы стваральнікаў, машына павінна была спалучаць супрацьтанкавае ўзбраенне і высокую хуткасць і мабільнасць. У часы, калі машына была прадстаўлена, узбраенне лічылася магутным, аднак супраць сучасных асноўных баявых танкаў яго эфектыўнасці недастаткова. Лёгкае браніраванне не дазваляе выкарыстоўваць AMX-10RC для прарыву ўмацаванняў праціўніка. Такім чынам, асноўная роля AMX-10RC — разведка і агнявая падтрымка.

## Крыніцы

## Літаратура

* *The International Institute for Strategic Studies.* The Military Balance 2024 (англ.). — London: Routledge, 2024. — ISBN 978-1-032-78004-7.

## Спасылкі

* La page de l'AMX-10RC sur Army-Technology (англ.).
* Fiche technique AMX-10RC **(нявызн.)**. *Strategic-Bureau*.
* AMX-10RC. Wheeled 6x6 reconnaissance anti-tank armored vehicle - France (англ.).  armyrecognition.com (31 ліпеня 2024). Праверана 6 жніўня 2024.
* AMX-10RCR. Upgraded 6x6 wheeled reconnaissance anti-tank armored vehicle - France (англ.).  armyrecognition.com (23 ліпеня 2024). Праверана 6 жніўня 2024.
* *Kyle Mizokami*. It Has a Turret and a Big Gun, and Is on the Way to Ukraine. But Is It a Tank? (англ.).  Popular Mechanics (10 студзеня 2023). Праверана 6 жніўня 2024.